Ruth Maiers plass (Oslo)

Ruth Maiers plass er en plass i krysset mellom Glückstads gate, Dovregata og Krumgata på St. Hanshaugen i Oslo.

Det bratte terrenget gjør at det er trapper fra den øvre delen av plassen ned til Dovregata, noe som er sjelden i murbyen. På plassen står et tre og benker.

Plassen fikk navn i 2020 etter den østerrikske skribenten og flyktningen Ruth Maier, som kom til Oslo i 1939 og bodde på pensjonatet for unge kvinner i Dalsbergstien 3. Maier ble sendt til Auschwitz i 1942 og drept i et gasskammer der. Dagboken hennes ble utgitt av Jan Erik Vold i 2007.

Referanser

Eksterne lenker 
 Oslo byleksikon: Ruth Maiers plass
 Bydel St. Hanshaugen får fire nye gater og plasser oppkalt etter kvinner (Vårt Oslo, 15. februar 2020)
 Forslag om navnsettinger i Bydel St. Hanshaugen

Plasser i Oslo
Veier i Oslo
Veier i bydel St. Hanshaugen
Bydel St. Hanshaugen
Veier i Oslo oppkalt etter kvinner